CELEX: 22016D0726
Language: mt
Date: 2015-03-20 00:00:00
Title: Deċiżjoni tal-Kumitat Konġunt taż-ŻEE Nru 43/2015 tal-20 ta' Marzu 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/726]

19.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 129/18
               
            DEĊIŻJONI TAL-KUMITAT KONĠUNT TAŻ-ŻEE
      Nru 43/2015
      tal-20 ta' Marzu 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/726]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/33/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal liftijiet u komponenti ta' sikurezza għal-liftijiet (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva 2014/33/UE tħassar id-Direttiva tal-Parlament Ewropew u tal-Kunsill 95/16/KE (2) b'effett mill-20 ta' April 2016 li hija inkorporata fil-Ftehim u li għaldaqstant għandha titħassar skont il-Ftehim b'effett mill-20 ta' April 2016.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu III tal-Anness II tal-Ftehim ŻEE jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 5 (id-Direttiva tal-Parlament Ewropew u tal-Kunsill 95/16/KE):
                  
                              “6.
                           
                           
                              
                                 32014 L 0033: Id-Direttiva 2014/33/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għal liftijiet u komponenti ta' sikurezza għal-liftijiet (ĠU L 96, 29.3.2014, p. 251).”
                           
                        
            
                  2.
               
               
                  It-test tal-punt 5 (id-Direttiva tal-Parlament Ewropew u tal-Kunsill 95/16/KE) għandu jitħassar b'effett mill-20 ta' April 2016.
               
            
                  3.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA”, il-punt 6 (ir-Rakkomandazzjoni tal-Kummissjoni 95/216/KE) huwa nnumerat mill-ġdid bħala l-punt 1.
               
            Artikolu 2
      It-testi tad-Direttiva 2014/33/UE bil-lingwa Iżlandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-21 ta' Marzu 2015, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-20 ta' Marzu 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 96, 29.3.2014, p. 251.
      
         (2)  ĠU L 213, 7.9.1995, p. 1.
      
         (*)  L-ebda rekwiżiti kostituzzjonali ma huma indikati.